南大洋

南大洋，又叫南冰洋，係地球南方一個大洋，喺2000年定義為南緯60度以南，直到南極洲岸。南大洋同其他大洋唔同，人哋係大洲間開大洋，而佢係大洋包圍南極洲，同太平洋、大西洋、印度洋分唔開。

南大洋或南冰洋響唔同時期文獻出現過，但因為佢同傳統大洋定義唔同，所以就時有時無，有啲人認為有，有啲認為無。觀乎地理位置，好多時都併入太平洋、大西洋、印度洋。

跟住科學發展，科學家發現南極洲周圍有環南極洋流，個洋流圍住南極洲轉，重行得好急，同周圍洋流系統唔同。個洋流可以追到3000萬年前，南極洲同南美洲分開，佢兩邊大洋打通，洋流就形成。

響2000年，鑑於南極洲周圍大洋嘅洋流，同太平洋、大西洋、印度洋唔同，南大洋就重新出世。國際組織重新定義南大洋，最後投票決定南緯60度為界。南緯60度啱啱好唔會同其他大洲重疊，亦都係南極條約嘅界限。

雖則有定，唔同國有佢自己定義，例如英國就以南緯55度為界。澳洲就叫佢同紐西蘭南便大洋做南大洋。

2021年6月8號，國家地理雜誌正式定義南大洋成爲地球嘅第五大洋

攷

Oceanography Image of the Day, from the Woods Hole Oceanographic Institution
 The Fifth Ocean from Geography.About.com
 NOAA In-situ Ocean Data Viewer Plot and download ocean observations
 NOAA FAQ about the number of oceans